CELEX: 32019D1886
Language: lt
Date: 2019-11-07 00:00:00
Title: Komisijos įgyvendinimo sprendimas (ES) 2019/1886 2019 m. lapkričio 7 d. kuriuo dėl Rumunijos suskirstymo į regionus pagal taikomas apsaugos nuo arklių infekcinės anemijos priemones iš dalies keičiamas Komisijos sprendimas 2010/346/ES (pranešta dokumentu Nr. C(2019) 7873) (Tekstas svarbus EEE)

11.11.2019   
               
               
                  LT
               
               
                  Europos Sąjungos oficialusis leidinys
               
               
                  L 290/26
               
            
         KOMISIJOS ĮGYVENDINIMO SPRENDIMAS (ES) 2019/1886
         2019 m. lapkričio 7 d.
         kuriuo dėl Rumunijos suskirstymo į regionus pagal taikomas apsaugos nuo arklių infekcinės anemijos priemones iš dalies keičiamas Komisijos sprendimas 2010/346/ES
         (pranešta dokumentu Nr. C(2019) 7873)
         (Tekstas svarbus EEE)
         EUROPOS KOMISIJA,
         atsižvelgdami į Sutartį dėl Europos Sąjungos veikimo,
         atsižvelgdama į 1990 m. birželio 26 d. Tarybos direktyvą 90/425/EEB dėl Sąjungos vidaus prekyboje tam tikrais gyvūnais ir produktais taikomų veterinarinių patikrinimų, siekiant užbaigti vidaus rinkos kūrimą (1), ypač į jos 10 straipsnio 4 dalį,
         kadangi:
         
                     (1)
                  
                  
                     arklių infekcinė anemija (toliau – AIA) yra virusinė liga, kuria serga tik arklinių šeimos gyvūnai. Inkubacinis laikotarpis paprastai trunka nuo vienos iki trijų savaičių, bet gali užsitęsti iki trijų mėnesių. Arklinių šeimos gyvūnai užsikrečia visam gyvenimui ir gali perduoti infekciją kitiems arklinių šeimos gyvūnams. Jei gyvūnas nenugaišta per vieną iš ūmių klinikinių priepuolių viremijos metu, AIA užkratas linkęs tapti nepastebimu, todėl perdavimo tikimybė labai padidėja. Vietoje užkratas perduodamas per užkrėsto arklinių šeimos gyvūno kraują nutraukus kraujasiurbių arklinių musių maitinimąsi, o gimdoje – vaisiui. Pagrindinė ligos paplitimo dideliu atstumu priežastis – užkrėstų gyvūnų, jų spermos, kiaušialąsčių ir embrionų judėjimas ir užkrėstų adatų naudojimas arba virusu užkrėstų kraujo produktų suleidimas;
                  
               
                     (2)
                  
                  
                     AIA yra liga, apie kurią privaloma pranešti pagal Tarybos direktyvos 2009/156/EB (2) I priedą. Be to, Tarybos direktyvoje 82/894/EEB (3) nustatyta, kad apie AIA protrūkius reikia pranešti Komisijai ir kitoms valstybėms narėms per pranešimo apie gyvūnų ligas sistemą (toliau – PGLS);
                  
               
                     (3)
                  
                  
                     skirtingai nei kitose valstybėse narėse, tam tikrose Rumunijos dalyse gyvūnų sveikatos padėtis AIA atžvilgiu yra endeminė, o nacionalinė likvidavimo programa dar nebaigta. Dėl to Komisijos sprendimu 2010/346/ES (4) nustatytos apsaugos nuo arklių infekcinės anemijos Rumunijoje priemonės;
                  
               
                     (4)
                  
                  
                     tačiau 2019 m. birželio mėn. vykusiame Augalų, gyvūnų, maisto ir pašarų nuolatinio komiteto posėdyje kompetentingos Rumunijos institucijos kitoms valstybėms narėms ir Komisijai pateikė padėties ataskaitą, kuri parodė, kad apskritai padaryta pažanga likviduojant ligą, o tam tikros Rumunijos teritorijos dalys liga neužkrėstos ilgiau kaip 12 mėnesių arba ligos paplitimas neviršijo paplitimo, kuris regioniniu lygmeniu nustatytas kitose valstybėse narėse. Todėl tikslinga nustatyti Rumunijos teritorijos dalį, kuriai turi būti taikomos Sprendime 2010/346/ES nustatytos apsaugos priemonės;
                  
               
                     (5)
                  
                  
                     todėl Sprendimo 2010/346/ES priedas turėtų būti atitinkamai iš dalies pakeistas;
                  
               
                     (6)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2010/346/ES priedas pakeičiamas šio sprendimo priedu.
         
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2019 m. lapkričio 7 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL L 224, 1990 8 18, p. 29.
         
            (2)  2009 m. lapkričio 30 d. Tarybos direktyva 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (OL L 192, 2010 7 23, p. 1).
         
            (3)  1982 m. gruodžio 21 d. Tarybos direktyva 82/894/EEB dėl pranešimo apie gyvūnų ligas Bendrijoje (OL L 378, 1982 12 31, p. 58).
         
            (4)  2010 m. birželio 18 d. Komisijos sprendimas 2010/346/ES dėl apsaugos priemonių nuo arklių infekcinės anemijos Rumunijoje (OL L 155, 2010 6 22, p. 48).
      
      
         
            PRIEDAS
            
               
                  
                     ‘PRIEDAS
                     Regionai, nurodyti 1 straipsnio 1 dalies a punkte:
                     
                                 
                                    Valstybė narė
                                 
                              
                              
                                 
                                    Regionas
                                 
                              
                              
                                 
                                    Pastaba
                                 
                              
                           
                                 Rumunija
                              
                              
                                 Bihor
                              
                              
                                  
                              
                           
                                  
                              
                              
                                 Satu Mare
                              
                              
                                  
                              
                           
                                  
                              
                              
                                 Maramureș
                              
                              
                                  
                              
                           
                                  
                              
                              
                                 Bistriț-Năsăud
                              
                              
                                  
                              
                           
                                  
                              
                              
                                 Sălaj
                              
                              
                                  
                              
                           
                                  
                              
                              
                                 Cluj
                              
                              
                                  
                              
                           
                                  
                              
                              
                                 Mureș
                              
                              
                                  
                              
                           
                                  
                              
                              
                                 Harghita
                              
                              
                                  
                              
                           
                                  
                              
                              
                                 Alba
                              
                              
                                  
                              
                           
                                  
                              
                              
                                 Sibiu
                              
                              
                                  
                              
                           
                                  
                              
                              
                                 Brașov
                              
                              
                                  
                              
                           
                                  
                              
                              
                                 Hunedora
                              
                              
                                  
                              
                           
                                  
                              
                              
                                 Caraș-Severin
                              
                              
                                  
                              
                           
                                  
                              
                              
                                 Gorj
                              
                              
                                  
                              
                           
                                  
                              
                              
                                 Vâlcea
                              
                              
                                  
                              
                           
                                  
                              
                              
                                 Tulcea
                              
                              
                                  
                              
                           
               ’